KKP พุ่งเกือบ 4% แรงสุดในรอบ 3 ปี 9 เดือน โบรกฯ ชูเป้า 73 บ.
KKP พุ่งเกือบ 4% แรงสุดในรอบ 3 ปี 9 เดือน ล่าสุด ณ เวลา 16.10 น. ราคาอยู่ที่ 66.25 บาท บวก 2.50 บาท หรือ 3.92% สูงสุดที่ 67.75 บาท ต่ำสุดที่ 63.50 บาท มูลค่าซื้อขายที่ 916.04 ล้านบาท ด้าน บล.บัวหลวง แนะ “ซื้อ” ให้เป้า 73 บาท
23 ก.พ. 2560

ผู้สื่อข่าวรายงานว่า ราคาหุ้นธนาคารเกียรตินาคิน จำกัด (มหาชน) หรือ KKP ณ เวลา 16.10น. ราคาอยู่ที่ 66.25 บาท บวก 2.50 บาท หรือ 3.92% สูงสุดที่ 67.75 บาท ต่ำสุดที่ 63.50 บาท มูลค่าซื้อขายที่ 916.04 ล้านบาท ขณะที่ดัชนีตลาดหุ้นไทยโดยรวมลบ 0.50%
 
บล.บัวหลวง ระบุในบทวิเคราะห์ ว่า KKP คาดอัตราการเติบโตของสินเชื่ออยู่ที่ 5% ในปี 60 (ส่วนมากมาจากสินเชื่อบริษัท) จากปี 59 ที่ลดลง 0.8% โดยสินเชื่อ HP ลดลง 2.7% เทียบช่วงเดียวกันของปีก่อนจากยอดขายรถยนต์ที่ลดลง 4% เชื่อว่าบริษัทจะเน้นไปที่สินเชื่อบริษัท (corporate) และ SME มากขึ้นในปีนี้ และหนุนให้สินเชื่อเติบโตได้
ขณะที่ประเมิน NIM อยู่ที่ 4.7%-4.9% ในปี 60 จาก 4.9% ปีที่แล้ว และคาดสัดส่วน NPL ต่ำกว่า 5.2% จาก 5.6% ในปี 59 ยังคงชื่นชอบ KKP จากอัตราผลตอบแทนเงินปันผลที่ค่อนข้างสูง ราว 7% ซึ่งสูงที่สุดในกลุ่มธนาคาร ยังคงคำแนะนำซื้อที่ราคาเป้าหมาย 73 บาท